HHet zijn comen in rechte voe meye en scepen van loeven jan de haze
als momboir alijten van haenwijch zijns wijfs wettige docht jans
wilen van haenwijch en peter vanden berghe geheten smet als
momboer lijsbetten van haenwijch zijns wijfs oic wettige docht
svoirs wilen jans in deen zijde en yde weduwe jans wilen
van let in dande Aldaer de voirs jan de haze en peter hoire
aensprake deden zeggende dat de voirs wilen jan van haenwich
hadde een wettige zuster geheten alyt die getouwt hadde na
staet der heyliger kercken janne wilen van let en dat de zelve
jan en alijt tsamen in huwelike zittende gecregen hadden de
goede hier na bescreven te weten huys en hof gelegen inde
hoelstrate neven de goede henricks wilen moens Item drie
dach lands gelegen aen de tome tuschen de goede jans zedelen
en der weduwen sbeyers Item een half dach lands gelege
aenden steenwech tuschen de goede jans de covyngh en jans
mertens Seggende voerts dat de voirs aleyd voe den voirs
wilen janne aflivich wairt en starf uuten voirs goeden als uut
hoen erve zonder wettige geboerte en dat de voirs jan dinne
wae bleven zittende tot nu onlangs dat hij oick aflivich wae
wilen
geworden Item dat de voirs alijt en jan van haenwijch waen
zust en brued van wettigen bedde en dat de voirs alijt en lijsbeth
der voirs aenleggen huysvrouwen waen desselfs wilen jans
wettige kynde en dat de voirs jan de haze getruwt hadde
der voirs alijten en de voirs peter der voirs lijsbetten bieden
dese voirs pointen te thoenen hopende en sluytende zo vre
zij die gethoenen consten dat hen dan als momboen hoer
huysvrouwen voirs deen helicht vanden voirs goeden volgen
zoude en sculdich ware te volgen Dop de voirs yde hoe
vantwerde hopende dat de voirs aenleggs numermeer thoene
en zouden des zij hen vmeten hadden zundlinge vande vcrighe
der goede voirscr maer men zoude bevynden t contrarien
alzo zij dede zeggen en boet te thoenen dat de voirs jan van let
de voirs goede vercregen hadde voe en eer hij d voirs aleyten
truwde uutgenomen omtrent een dach gelegen aende steenwech
op den breeden hoff neven de goede jans wilen de conynck ende